
ประกาศเทศบาลตำบลสวนขัน
เรื่อง  รายงานผลการติดตามและประเมินผลแผนพัฒนาเทศบาลตำบลสวนขัน
ปีงบประมาณ พ.ศ. ๒๕๖๐ (รอบเดือนตุลาคม พ.ศ. ๒๕๖๐)
***************************
	
ด้วยคณะกรรมการติดตามและประเมินผลแผนพัฒนาเทศบาลตำบลสวนขัน ได้ดำเนินการ
[bookmark: _GoBack]ติดตามและประเมินผลแผนพัฒนาเทศบาลตำบลสวนขัน ปีงบประมาณ พ.ศ. ๒๕๖๐ (รอบเดือนตุลาคม     พ.ศ. ๒๕๖๐) ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ (๓) และได้นำข้อมูลในระบบสารสนเทศเพื่อการวางแผนขององค์กรปกครองส่วนท้องถิ่น (e-plan) มาใช้ในการติดตามและประเมินผลแผนพัฒนาเทศบาลตำบลสวนขัน ดังกล่าวด้วย       โดยคณะกรรมการได้รายงานและเสนอความเห็นซึ่งได้จากการติดตามและประเมินผลแผนพัฒนาต่อนายกเทศมนตรี และนายกเทศมนตรีเสนอต่อสภาเทศบาล และคณะกรรมการพัฒนาเทศบาลตำบลสวนขัน  เป็นที่เรียบร้อยแล้ว  
ดังนั้น เพื่อเป็นการเผยแพร่ข้อมูลข่าวสารของทางราชการ เทศบาลตำบลสวนขัน จึงประกาศ
รายงานติดตามและประเมินผลแผนพัฒนาเทศบาลตำบลสวนขัน ปีงบประมาณ พ.ศ. ๒๕๖๐ (รอบเดือนตุลาคม พ.ศ. ๒๕๖๐) ให้ประชาชนทั่วไปได้รับทราบ และสามารถขอดูหรือสอบถามรายละเอียดข้อมูลเพิ่มเติมได้ที่ศูนย์ข้อมูลข่าวสารของเทศบาลตำบลสวนขัน ณ สำนักงานเทศบาลตำบลสวนขัน หมู่ที่ 1 ตำบลสวนขัน  อำเภอช้างกลาง จังหวัดนครศรีธรรมราช โทรศัพท์ ๐75 – 419177 
	    	จึงประกาศให้ทราบโดยทั่วกัน
ประกาศ  ณ  วันที่  ๓๑  ตุลาคม พ.ศ. ๒๕๖๐



      (นายประสิทธิ์   แก้วแกมจันทร์)
      นายกเทศมนตรีตำบลสวนขัน

